U-I-262/04
Natisni
Opravilna št.:
U-I-262/04
Datum odločitve:
7. 10. 2004
ECLI:
ECLI:SI:USRS:2004:U.I.262.04
Akt:
Zakon o izvršbi in zavarovanju (Uradni list RS, št. 51/98, 75/02, 16/04 in 40/04 - ur.p.b.) (ZIZ), 2. odst. 188. čl.
Izrek:
Pobuda za začetek postopka za oceno ustavnosti drugega odstavka 188. člena Zakona o izvršbi in zavarovanju (Uradni list RS, št. 51/98, 75/02, 16/04 in 40/04 - ur.p.b.) se zavrže.
Evidenčni stavek:
Ustavno sodišče zavrže pobudo, če pobudnik ne izkaže neposrednega in konkretnega pravnega interesa, oz. če morebitna ugotovitev pobudnikovemu predlogu ne bi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču[ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Anka Bolte in Milan Bolte, Trzin
Datum vloge:
13. 9. 2004
Vrsta odločitve:
sklep
Vrsta rešitve:
zavrženje
Dokument:
US23907
Dokument v PDF obliki:
U-I-262-04.pdf
116 KB
Prenesite datoteko
U-I-262/04-4
7. 10. 2004
SKLEP
Ustavno sodišče je v postopku za preizkus pobude Anke Bolte in Milana Bolteta iz Trzina na seji dne 7. oktobra 2004
sklenilo:
Pobuda za začetek postopka za oceno ustavnosti drugega odstavka 188. člena Zakona o izvršbi in zavarovanju (Uradni list RS, št. 51/98, 75/02, 16/04 in 40/04 - ur.p.b.) se zavrže.
Obrazložitev
1. Pobudnika izpodbijata določbo drugega odstavka 188. člena Zakona o izvršbi in zavarovanju (ZIZ), po kateri se sme nepremičnina v izvršilnem postopku na drugem naroku prodati pod ugotovljeno vrednostjo, vendar ne za manj kot za polovico te vrednosti. Pobudnika menita, da so izpodbijane določbe v neskladju s 14., z 22, s 33. in s 53. členom Ustave ter s 4. členom Obligacijskega zakonika (Uradni list RS, št. 83/01 in nasl. - OZ).
2. Po določbi 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno predlaga, neposredno posega v njegove pravice, pravne interese oziroma pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu mora privesti do izboljšanja njegovega pravnega položaja (tako npr. v odločbi št. U-I-18/98 z dne 19. 4. 2001, Uradni list RS, št. 37/01 in OdlUS X, 76).
3. V izvršilnih postopkih št. I I 17/96, št. In 99/00016, št. In 99/00029, št. In 00/00027 in št. In 01/00051, s katerimi sta pobudnika izkazovala pravni interes, je bil že izdan sklep o izročitvi nepremičnine, ki je postal pravnomočen. S pravnomočnostjo tega sklepa je kupec na dražbi postal lastnik nepremičnine, pobudnika pa sta lastninsko pravico na nepremičnini izgubila. V izvršilnem postopku št. In 04/00048 pri Okrajnem sodišču v Domžalah, na katerega se pobudnika tudi sklicujeta, gre le za postopek zaradi izpraznitve in izročitve nepremičnine, ki je bila prodana v prej navedenih postopkih.
Na lastninskopravni položaj pobudnikov ta postopek ne more imeti vpliva. Morebitna ugoditev pobudi torej ne bi mogla izboljšati pravnega položaja pobudnikov. Ker pobudnika ne izkazujeta pravnega interesa, je Ustavno sodišče njuno pobudo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnici in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić